CELEX: C2005/057/66
Language: fi
Date: 2005-03-05 00:00:00
Title: Asia T-7/05: Euroopan yhteisöjen komission 11.1.2005 PARTHENON A.E. -nimistä yhtiötä vastaan nostama kanne

5.3.2005   
            
            
               FI
            
            
               Euroopan unionin virallinen lehti
            
            
               C 57/39
            
         Euroopan yhteisöjen komission 11.1.2005 PARTHENON A.E. -nimistä yhtiötä vastaan nostama kanne
   (Asia T-7/05)
   (2005/C 57/66)
   Oikeudenkäyntikieli: kreikka
   Euroopan yhteisöjen komissio on 11.1.2005 nostanut Euroopan yhteisöjen ensimmäisen oikeusasteen tuomioistuimessa kanteen PARTHENON A. E. -nimistä yhtiötä vastaan. Kantajan asiamiehenä on sen oikeudellinen neuvonantaja Dimitrios Triantafullou, avustajanaan asianajaja Nikolaos Korogiannakis.
   Kantaja vaatii, että ensimmäisen oikeusasteen tuomioistuin:
   
               1.
            
            
               velvoittaa vastaajan palauttamaan 325 452,80 euroa, josta pääoman osuus on 259 800 euroa ja 10.1.2005 laskettujen viivästyskorkojen osuus 65 652,80 euroa,
            
         
               2.
            
            
               velvoittaa vastaajan lisäksi maksamaan korkoa 71,18 euroa päivässä aina velan täysimääräiseen maksuun saakka
            
         
               3.
            
            
               ja velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisö, jota Euroopan komissio edustaa, teki vastaajan, joka toimi erään yhteisyrityksen koordinaattorina ja oli sen jäsen, kanssa sopimuksen, joka liittyi ”maatalouden ja kalastuksen alan tutkimusta, teknologista kehittämistä ja esittelyä” koskevaan erityisohjelmaan. Sopimus koski erityisesti sellaisen suunnitelman tekemistä, jonka otsikkona oli ”hedelmien puhdistamista ja kuorimista koskevien uusien menetelmien keksiminen”, ja sopimus oli pantava täytäntöön 24 kuukaudessa 1.9.1998 alkaen. Tämän sopimuksen yhteydessä komissio sitoutui osallistumaan taloudellisesti suunnitelman hyvään laatimiseen maksamalla 50 prosenttia valikoiduista menoista mutta kuitenkin enintään 433 000 ecua.
   Koska suunnitelmaa ei saatu valmiiksi asetetussa määräajassa (31.8.2000) ja koska vastaaja ei ollut esittänyt tieteellistä raporttia eikä kuluraporttia, kuten sopimuksessa edellytettiin, komissio päätti purkaa sopimuksen siten, että purkaminen tuli voimaan 24.2.2001. Tämän jälkeen käydystä vastaajan ja komission välisestä kirjeenvaihdosta ei komission mukaan ilmene uusia seikkoja, jotka voisivat johtaa komission päätöksen sisällön muuttamiseen.
   Kanteellaan komissio vaatii vastaajaa palauttamaan 259 800 euroa, jonka komissio oli maksanut vastaajalle ennakkomaksuna sillä perusteella, että komissio oli sitoutunut osallistumaan taloudellisesti työn suorittamiseen, ja maksamaan tälle summalle korkoa Kreikan oikeuden, jota asiaan sopimuksen mukaan sovelletaan, koronmaksua koskevien säännösten mukaisesti.